ระเบียบคณะกรรมการข้าราชการฝ่ายศาลปกครอง
ระเบียบคณะกรรมการข้าราชการฝ่ายศาลปกครอง
ว่าด้วยผู้เชี่ยวชาญและผู้ชำนาญการของสำนักงานศาลปกครอง
พ.ศ.
2542
-------------------
 อาศัยอำนาจตามความในมาตรา
84 (6) แห่งพระราชบัญญัติจัดตั้งศาลปกครองและ
วิธีพิจารณาคดีปกครอง พ.ศ. 2542
คณะกรรมการข้าราชการฝ่ายศาลปกครองออกระเบียบไว้ 
ดังต่อไปนี้
 ข้อ
1 ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วย
ผู้เชี่ยวชาญและผู้ชำนาญการของสำนักงานศาลปกครอง พ.ศ.
2542"
 ข้อ
2 ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
 ข้อ
3 เพื่อประโยชน์ในการปฏิบัติหน้าที่ของสำนักงานศาลปกครอง ให้สำนักงาน
ศาลปกครองมีอำนาจจ้างและแต่งตั้งบุคคลเพื่อเป็นผู้เชี่ยวชาญและผู้ชำนาญการเฉพาะด้านได้ตาม
หลักเกณฑ์และวิธีการที่กำหนดในระเบียบนี้
 ข้อ
4 ผู้เชี่ยวชาญและผู้ชำนาญการเฉพาะด้านของสำนักงานศาลปกครองมี 3 ประเภท คือ
 (1)
ที่ปรึกษาพิเศษสำนักงานศาลปกครอง
 (2)
ผู้เชี่ยวชาญสำนักงานศาลปกครอง
 (3)
ผู้ชำนาญการสำนักงานศาลปกครอง
 ข้อ
5 ที่ปรึกษาพิเศษสำนักงานศาลปกครองต้องมีคุณสมบัติและไม่มีลักษณะต้องห้าม
ดังต่อไปนี้
 (1)
เป็นผู้ทรงคุณวุฒิหรือมีประสบการณ์สูงทางกฎหมาย ทางการบริหาร ทางการเงิน
และการคลัง
หรือมีคุณสมบัติพิเศษอย่างอื่นที่เป็นประโยชน์ต่อการปฏิบัติงานของสำนักงานศาล
ปกครองและมีผลงานเป็นที่ยอมรับโดยทั่วไป
 (2)
มีอายุไม่ต่ำกว่า 40 ปี
 (3)
ไม่เป็นผู้มีหนี้สินล้นพ้นตัว หรือเป็นหรือเคยเป็นบุคคลล้มละลาย
 (4)
ไม่เป็นผู้เคยต้องคำพิพากษาถึงที่สุดให้จำคุก
เว้นแต่เป็นความผิดที่เกิดจากการกระทำ
โดยประมาทหรือความผิดลหุโทษ
 (5)
ไม่เป็นกรรมการ ที่ปรึกษา ผู้บริหารหรือเจ้าหน้าที่ของพรรคการเมือง
 (6)
ไม่เป็นพนักงานของรัฐวิสาหกิจ พนักงานส่วนท้องถิ่นหรือผู้ดำรงตำแหน่งทางการเมือง
 ข้อ
6 ที่ปรึกษาพิเศษสำนักงานศาลปกครองมีหน้าที่ให้คำปรึกษาตามที่ได้รับมอบหมายจาก
สำนักงานศาลปกครอง
 ข้อ
7 ให้เลขาธิการสำนักงานศาลปกครองโดยความเห็นชอบของคณะกรรมการข้าราชการ
ฝ่ายศาลปกครอง มีอำนาจแต่งตั้งบุคคลที่มีคุณสมบัติตามข้อ 5
เป็นที่ปรึกษาพิเศษสำนักงาน
ศาลปกครอง
 ข้อ
8 ให้ที่ปรึกษาพิเศษสำนักงานศาลปกครองได้รับค่าตอบแทนเป็นรายครั้งตามที่
สำนักงานศาลปกครองขอคำปรึกษา ครั้งละ 5,000 บาท
 ข้อ
9 ที่ปรึกษาพิเศษสำนักงานศาลปกครองมีวาระการดำรงตำแหน่งคราวละ 2 ปี นับแต่
วันที่ได้รับแต่งตั้ง
ผู้ที่พ้นจากตำแหน่งแล้วอาจได้รับแต่งตั้งอีกได้
 ข้อ
10 ผู้เชี่ยวชาญสำนักงานศาลปกครองต้องมีอายุไม่ต่ำกว่า 35 ปี และเป็นผู้ทรงคุณวุฒิ
หรือมีประสบการณ์สูงทางกฎหมาย ทางการบริหาร
ทางการเงินและการคลัง หรือมีคุณสมบัติพิเศษ
อย่างอื่นที่เป็นประโยชน์ต่อการปฏิบัติหน้าที่ของสำนักงานศาลปกครอง
 ให้นำความในข้อ
5 (3) (4) (5) และ (6) และข้อ 7 มาใช้บังคับแก่ผู้เชี่ยวชาญสำนักงาน
ศาลปกครองโดยอนุโลม
 ข้อ
11 ผู้เชี่ยวชาญสำนักงานศาลปกครองมีหน้าที่ศึกษา ทำรายงาน ให้คำปรึกษา ความเห็น
และคำแนะนำในเรื่องที่ตนเป็นผู้เชี่ยวชาญ
ตามที่ได้รับมอบหมายจากสำนักงานศาลปกครอง
 ข้อ
12 ให้ผู้เชี่ยวชาญสำนักงานศาลปกครองได้รับค่าตอบแทนในลักษณะเหมาจ่ายเป็น
รายเดือน เดือนละ 8,000 บาท
 ข้อ
13 ผู้เชี่ยวชาญสำนักงานศาลปกครองมีวาระการดำรงตำแหน่งคราวละ 1 ปีนับแต่วันที่
ได้รับแต่งตั้ง
ผู้ที่พ้นจากตำแหน่งแล้วอาจได้รับแต่งตั้งอีกได้
 ข้อ
14 ผู้ชำนาญการสำนักงานศาลปกครอง ต้องมีคุณสมบัติและไม่มีลักษณะต้องห้าม
ดังต่อไปนี้
 (1)
มีสัญชาติไทย
 (2)
เป็นผู้ที่มีความรู้ ความสามารถและมีประสบการณ์ในการทำงานที่จะเป็นประโยชน์
ต่อการดำเนินงานของสำนักงานศาลปกครอง
 (3)
มีอายุไม่ต่ำกว่า 25 ปี
 (4)
ไม่เป็นผู้มีหนี้สินล้นพ้นตัว หรือเป็นหรือเคยเป็นบุคคลล้มละลาย
 (5)
ไม่เป็นผู้เคยต้องคำพิพากษาถึงที่สุดให้จำคุก
เว้นแต่เป็นความผิดที่เกิดจากการกระทำ
โดยประมาทหรือความผิดลหุโทษ
 (6)
ไม่เป็นผู้ดำรงตำแหน่งทางการเมือง
 ข้อ
15 ผู้ชำนาญการสำนักงานศาลปกครองมีหน้าที่ศึกษา ทำรายงานหรือปฏิบัติงานตามที่
สำนักงานศาลปกครองมอบหมาย
 ข้อ
16 ให้เลขาธิการสำนักงานศาลปกครองมีอำนาจแต่งตั้งบุคคลที่มีคุณสมบัติตามข้อ 14 
เป็นผู้ชำนาญการสำนักงานศาลปกครอง
 ในกรณที่ผู้ที่จะได้รับการแต่งตั้งเป็นผู้ชำนาญการสำนักงานศาลปกครองเป็นข้าราชการหรือ
พนักงานของหน่วยงานของรัฐหรือรัฐวิสาหกิจ
หรือพนักงานส่วนท้องถิ่น การแต่งตั้งบุคคลดังกล่าว
จะต้องได้รับความยินยอมจากหน่วยงานต้นสังกัดของผู้นั้นด้วย
 ข้อ
17 ให้ผู้ชำนาญการสำนักงานศาลปกครองได้รับค่าตอบแทนในลักษณะเหมาจ่ายเป็น
รายเดือน เดือนละ 4,000 บาท
 ข้อ
18 ผู้ชำนาญการสำนักงานศาลปกครอง มีวาระการดำรงตำแหน่งตามที่กำหนดในคำสั่ง 
แต่งตั้ง แต่ต้องไม่เกิน 6 เดือน
ผู้ที่พ้นจากตำแหน่งแล้วอาจได้รับแต่งตั้งอีกได้
 ข้อ
19 เมื่อมีการแต่งตั้งบุคคลใดเป็นที่ปรึกษาพิเศษ
ผู้เชี่ยวชาญหรือผู้ชำนาญการสำนักงาน
ศาลปกครองแล้ว
ให้เลขาธิการสำนักงานศาลปกครองรายงานคณะกรรมการข้าราชการฝ่าย
ศาลปกครองและประกาศให้ข้าราชการฝ่ายศาลปกครองทราบด้วย
 ข้อ
20 ให้เลขาธิการสำนักงานศาลปกครองเป็นผู้รักษาการตามระเบียบนี้ และให้มีอำนาจ
ออกระเบียบเกี่ยวกับการปฏิบัติหน้าที่ของที่ปรึกษาพิเศษ
ผู้เชี่ยวชาญและผู้ชำนาญการสำนักงาน
ศาลปกครอง
และออกระเบียบหรือประกาศอื่นเพื่อประโยชน์ในการปฏิบัติตามระเบียบนี้

 ประกาศ
ณ วันที่ 23 ธันวาคม พ.ศ. 2542
  อักขราทร
จุฬารัตน
  กรรมการข้าราชการฝ่ายศาลปกครอง
 ทำหน้าที่ประธานกรรมการข้าราชการฝ่ายศาลปกครอง